**A Rókusi Általános Iskola CA1601 épületében működő elektronikus megfigyelő rendszer (kamerarendszer) adatkezelési szabályzata**

1. *A Szabályzat célja*

A **Rókusi Általános Iskola CA1601 , 6724 Szeged, Kossuth L. sgt. 37.** szám alatti feladatellátási helyén elektronikus megfigyelő rendszer (továbbiakban: kamerarendszer) működik, melynek alkalmazása során személyes adatokat (képmás) tartalmazó felvétel készül.

A jelen Szabályzat célja az, hogy az Intézményben működtetett kamerarendszer alkalmazásához kapcsolódó adatkezelési tevékenység során biztosítsa a személyes adatok védelméhez fűződő jogok érvényesülését, meghatározva az adatok kezelésének részletes szabályait, a hatályos jogszabályi rendelkezésekre figyelemmel.

1. *Alkalmazandó jogszabályok*
* Az Európai Parlament és a Tanács 2016. április 27-i (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, a továbbiakban: GDPR)
* 2011. évi CXII. törvény az információs önrendelkezési jogról és az információszabadságról (Info tv.)
* 2005. évi CXXXIII. törvény a személy- és vagyonvédelmi, valamint a magánnyomozói tevékenység szabályairól
* 22/2006. (IV. 25.) BM rendelet a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény végrehajtásáról
* 2013. évi V. törvény a Polgári Törvénykönyvről (Ptk.)
1. *A kamerarendszert üzemeltető adatkezelő*

Adatkezelő megnevezése: Rókusi Általános Iskola CA1601

Adatkezelő képviselője: Marosiné Köntés Ibolya igazgató

Adatkezelő székhelye: 6724 Szeged, Kossuth L. sgt. 37.

Adatkezelő postai címe: 6724 Szeged, Kossuth L. sgt. 37

Adatkezelő elektronikus címe: iskola@rokusi.hu

Adatvédelmi tisztviselő e-mail címe: szeged.adatvedelem@kk.gov.hu

(a továbbiakban: adatkezelő, illetve Intézmény)

1. *Adatfeldolgozó*

A GDPR 4. cikk 8. pontja szerint adatfeldolgozó az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel.

Az intézmény jelen Szabályzat szerint végzett adatkezelése során adatfeldolgozóként működik közre a kamerarendszer üzemeltetésével megbízott vállalkozó, a(z) Mikrolabor Kft. 6723 Szeged József Attila sgt. 66. képviseli: Guvat Zoltán ) (a továbbiakban: vállalkozó, vagy adatfeldolgozó).

Az adatfeldolgozó feladatai különösen a következők:

* video rögzítő egység működőképességének és megfelelő működésének ellenőrzése (különös tekintettel a rögzítés megtörténtének, a visszanézhetőségnek az ellenőrzésére, valamint az automatikus törlésre vonatkozó beállításokra, a kamera és a vevőegység közötti kapcsolat, a beállítások, illetve a felvétel lementésére vonatkozó lehetőség ellenőrzésére)
* kameraképek ellenőrzése, élességének beállítása, amennyiben szükséges
* szükség esetén a felvétel lementése és a jelen Szabályzatban meghatározott jogosult részére történő átadása.
1. *A Szabályzat hatálya*

Személyi hatály

A jelen Szabályzat személyi hatálya kiterjed az Intézménybe belépő valamennyi természetes személyre, beleértve az Intézmény tanulóit, munkatársait és minden olyan személyt, aki az Intézménybe belépve a kamera látószögébe kerül és ezáltal a kamerarendszer alkalmazásával kapcsolatosan személyes adatuk (képmásuk) kezelésére sor kerül (a továbbiakban: érintettek).

Az Intézmény épületében 5 db kamera van elhelyezve. A kamerák pontos elhelyezkedését, látószögének meghatározását a jelen Szabályzat *1. számú melléklete* tartalmazza.

Tárgyi hatály

Jelen Szabályzat tárgyi hatálya kiterjed az Intézmény területén üzemeltetett kamerarendszerre, illetve a természetes személyek kamerarendszeren keresztül felvett képmására, ezzel együtt a felvételen látható személyek cselekvésére. A kamerarendszer hangot nem rögzít.

1. *A kamerarendszer alkalmazásának célja*

A kamerarendszer alkalmazásának célja az épület és az abban található vagyontárgyak, továbbá az iskola dolgozói, tanulói és az iskola épületében tartózkodó személyek életének, testi épségének, vagyontárgyainak védelme, az esetleges jogsértések megelőzése, észlelése, valamint az esetleges jogsértések bizonyítása.

1. *A kamerarendszer alkalmazásának jogalapja*

A GDPR 6. cikk (1) bekezdés e) pontja – az adatkezelés az adatkezelő közérdekű feladatának végrehajtásához szükséges, figyelemmel a nemzeti köznevelésről szóló 2011. évi CXC. törvény 25.§ (5) bekezdésére, 46.§ (3) bekezdésének b) pontjára, a 69.§ (1) bekezdésének a) és (2) bekezdésének g) pontjára, valamint a nemzeti vagyonról szóló 2011. évi CXCVI. törvény 7.§ (1)-(2) bekezdésére.

1. *A kamerarendszerrel kapcsolatos adatkezelés szabályai*

A kamerák folyamatosan, a nap 24 órájában rögzítenek felvételeket az Intézmény területének megfigyelt részein. A rögzítés mellett a porta helyiségben elhelyezett monitor lehetővé teszi, hogy a kamerák által készített felvételeket az arra jogosultak a rögzítéssel egy időben közvetlenül is megtekinthessék a jelen Szabályzatban rögzített célok teljesítése érdekében. A monitort úgy kell elhelyezni, hogy azt csak az arra jogosult személyek láthassák.

Az Intézmény kiemelt figyelmet fordít arra, hogy a kamerarendszer alkalmazása ne vezessen az emberi méltóság sérelméhez. Ezért a kamerák elhelyezése során úgy kell eljárni, hogy a kamerarendszer üzemeltetése ne sértse az emberi méltóságot, valamint a kamera látószöge kizárólag a céljával összhangban álló területre irányuljon.

Az Intézmény a kamerarendszer által folytatott megfigyelés tényére az épület, valamint az érintett helyiségek bejáratainál jól látható helyen a *2. számú melléklet* szerinti rövid tájékoztatással hívja fel az érintettek figyelmét, illetve jól látható helyen, jól olvashatóan, a területen megjelenni kívánó személyek tájékozódását elősegítő módon közzéteszi az adatkezelési tájékoztató, illetőleg jelen Szabályzat elérhetőségeit.

Rejtett kamerás megfigyelés alkalmazása tilos.

1. *A felvételek tárolási ideje*

A célhoz kötöttség elvének érvényesülése érdekében biztosítani kell különösen azt, hogy a személyes adatok tárolása a lehető legrövidebb időtartamra korlátozódjon.

A kamerák felvételei a porta területén elhelyezett rögzítőegységen kerülnek rögzítésre. A kamerafelvételek a felvétel készítésétől számított 30 napig kerülnek tárolásra, ezt követően automatikusan törlődnek.

Amennyiben az élet, testi épség vagy vagyontárgyak sérelmére elkövetett jogellenes cselekmény gyanúja áll fenn, a kamerák rögzítőegységéről a felvételt az intézményvezető kérésére az adatfeldolgozó külön adathordozóra kimenti.

A felvételen szereplő érintett a felvétel tárolásának időtartamán belül kérheti a felvételek zárolását (kezelésük korlátozását), amennyiben arra az érintettnek valamely jogi igény előterjesztéséhez, érvényesítéséhez, védelméhez szüksége van, vagy egyéb okból ellenzi az adatok törlését. Az érintettnek az adatok törlésének indokáról az adatkezelőt tájékoztatnia kell.

Ilyen igény esetén az adattárolás időtartama meghosszabbodik további 30 nappal.

Az érintett részére kizárólag a róla készült felvételeket lehet kiadni, de ennek a jognak a gyakorlása nem sértheti a felvételen szereplő más személyek személyiségi jogait. Ezért a felvételeken esetlegesen szereplő más személyek felismerhetetlenné tétele érdekében szükséges a megfelelő intézkedések (például kitakarás, maszkolás) alkalmazása, melynek megtételéről az adatfeldolgozó gondoskodik.

1. *A rögzített felvételek megtekintésére jogosult személyek*

A felvételek közvetlen, valós idejű megtekintése a portások, vagy a portásokat helyettesítő munkatársak által történik.

A rögzített felvételek adathordozóra történő kimentését követően a felvétel visszanézésére kizárólag jogsértő cselekmények kiszűrése, és az azok megszüntetésére irányuló intézkedések kezdeményezése, valamint a jogsértő cselekmények esetleges bizonyítása céljából kerülhet sor. A kamerák által sugárzott képekről bármely más felvevő eszközzel felvételt készíteni tilos.

A rögzített felvételek kezelésére (különösen mentés, visszanézés) kivételes esetben kerülhet sor, arra kizárólag az adatkezelő által feljogosított személy jogosult.

A kimentett felvételt az adatkezelés helyén kell tárolni, és felhasználás (mint például hatósági intézkedés kezdeményezése) hiányában a rögzítéstől számított harminc nap elteltével meg kell semmisíteni.

A felvételhez történő hozzáférésre, annak megtekintésére jogosult személyek:

* Az intézmény intézményvezetője, intézményvezető-helyettese, valamint az általuk írásban feljogosított intézményi alkalmazott.
* Fenntartói intézkedést szükségessé tévő esemény bekövetkezése esetén a tankerületi igazgató, valamint az általa felhatalmazott tankerületi központi munkatárs(ak).

A kamerarendszer működése útján rögzített felvétel megismerésének okát és idejét, valamint a felvételt megismerő személy nevét jegyzőkönyvben kell rögzíteni. Az ezen adatokat igazolható módon tartalmazó elektronikus nyilvántartás is jegyzőkönyvnek minősül.

A jegyzőkönyvnek tartalmazni kell különösen:

* a rögzített felvétel megismerésére jogosult személy nevét,
* az adatkezelésnek, az adat (a felvétel) megismerésének helyét és idejét (kezdő és záró időpontját);
* az adatkezelésnek, az adat (felvétel) megismerésének okát, célját;
* az adathordozó megjelölését.

A jegyzőkönyvbe csak a munkakörénél fogva arra jogosult személy tekinthet be. A jegyzőkönyvet az adatkezelés helyén kell tárolni és felhasználás hiányában a rögzítéstől számított 30 nap elteltével meg kell semmisíteni.

1. *Adattovábbítás*

Az Intézmény személyes adatot csak akkor továbbíthat harmadik személynek, ha azt jogszabályi kötelezettség írja elő, vagy az érintett jogos érdekét megalapozó kérelme erre irányul és az irányadó szabályok alapján az teljesíthető.

A jogsértő cselekmény (bűncselekmény, szabálysértés gyanúja) észlelését vagy annak gyanúját a hatóságok felé azonnal jelezni kell, egyben tájékoztatni kell a hatóságot, hogy a cselekményről felvétel készült.

A bíróság, ügyészség, nyomozó hatóság vagy más hatóság megkeresésére a képfelvételt haladéktalanul meg kell küldeni. A felvétel törlésére a hatóság eljárásának időtartama alatt nem kerül sor.

1. *Adatbiztonsági intézkedések, adattárolás*

Az Intézmény valamennyi adatkezelése vonatkozásában a személyes adatok biztonsága érdekében köteles megtenni azokat a technikai és szervezési intézkedéseket és kialakítani azokat az eljárási szabályokat, amelyek a hatályos rendelkezések érvényre juttatásához szükségesek.

Az Intézmény az adatokat megfelelő intézkedésekkel védi a véletlen vagy jogellenes megsemmisítés, elvesztés, megváltoztatás, sérülés, jogosulatlan nyilvánosságra hozatal vagy az azokhoz való jogosulatlan hozzáférés ellen, figyelemmel a technika fejlődésére, az elérhető műszaki, technológiai, szervezési megoldásokra. Ebben az adatfeldolgozó segítséget nyújt számára.

Az Intézmény a felvételek biztonságának, bizalmas jellegének megőrzése érdekében az alábbi adatbiztonsági, szervezési intézkedéseket alkalmazza:

* a közvetlen megfigyelés céljából üzemeltetett monitort olyan helyiségben szükséges elhelyezni, ahová korlátozott a belépés (zárható helyiség), és úgy kell beállítani, hogy csak a megtekintésre jogosult személyek láthassanak rá;
* adatkimentés esetén a felvételt az adatfeldolgozónak szintén jó minőségű, megbízható, lehetőség szerint jelszóval védett adattárolón kell elhelyezni, majd azt zárható szekrényben elhelyezni, amely révén biztosított, hogy ahhoz csak az arra jogosultak férjenek hozzá;
* az adatfeldolgozó csak az arra jogosultnak adhatja át a fent részletezett adattárolót;
* a kimentett felvételt csak az arra feljogosított személyek tekinthetik meg;
* a megtekintésre feljogosított személyek az adattárolót zárt helyen tartják, csak az arra feljogosított szerveknek, személyeknek továbbítják;
* a tárolási idő lejártával gondoskodnak a felvétel megsemmisítéséről;
* valamennyi, a felvételekhez hozzáférő személyt titoktartási kötelezettség terhel a felvételek vonatkozásában;
* az alkalmazott kamerák és a hozzájuk kapcsolódó rögzítőegység megfelelő működéséről, a technika jelen állását tekintve a rendszer műszaki biztonságának folyamatos ellenőrzéséről a kamerarendszer üzemeltetésével megbízott vállalkozó, az adatfeldolgozó gondoskodik, figyelemmel kíséri a kamerák és a rögzítőegység állapotát, elvégzi a szükséges karbantartási feladatokat, valamint szükség esetén a felvételek kimentését és a jogosultak részére történő átadását. A fentiek során csak a fenti feladatok ellátásához feltétlenül szükséges mértékben fér hozzá a felvételekhez, az azon található személyes adatokhoz.
1. *Adatvédelmi incidensek kezelése*

Amennyiben az adatbiztonság sérelme folytán a továbbított, tárolt vagy más módon kezelt személyes adatok véletlenül vagy jogellenes módon megsemmisülnek, elvesznek, módosulnak, jogosulatlanul közlésre kerülnek vagy azokhoz jogosulatlan személyek hozzáférnek, az eseményt a Tankerületi Központ igazgatója részére haladéktalanul, de legkésőbb 24 órán belül jelezni kell, annak érdekében, hogy a Tankerületi Központ 72 órán belül eleget tegyen a Nemzeti Adatvédelmi és Információszabadság Hatóság (NAIH) felé történő jelentési kötelezettségének.

Az intézményvezető az incidens tudomására jutását követően haladéktalanul megteszi azon technikai, szervezési intézkedéseket, amelyek az adatvédelmi incidens orvoslására, illetve az okozott hátrány enyhítésére alkalmasak, ennek érdekében konzultál a Tankerületi Központ adatvédelmi tisztviselőjével és információbiztonsági felelősével.

Ha az adatvédelmi incidens valószínűsíthetően az érintettet megillető valamely alapvető jog érvényesülését lényegesen befolyásoló következményekkel jár, az érintettet az adatvédelmi incidensről haladéktalanul tájékoztatni kell.

1. *Az érintett jogai*

Tájékoztatáshoz való jog:

Az adatkezelés megkezdése előtt az érintettnek joga van az adatkezeléssel kapcsolatos tájékoztatáshoz.

A kamerarendszer működtetésével összefüggő személyes adatok Intézmény általi kezeléséről az érintetteket adatkezelési tájékoztató útján kell tájékoztatni. Az Intézmény valamennyi dolgozóját, valamint tanulóját köteles tájékoztatni a személyes adatainak kamerafelvétel általi kezeléséről, továbbá a tájékoztatás megtörténtét dokumentálnia kell. Biztosítani kell továbbá minden, az intézménybe belépő személy számára az adatkezelési tájékoztató *(4. számú melléklet)* hozzáférhetőségét. A részletes adatkezelési tájékoztató a porta, gazdasági iroda helyiségben és az Intézmény honlapján mindenki számára elérhető felületén kerül elhelyezésre.

Az adatkezelési tájékoztatóban az Intézmény adatkezelőként részletes felvilágosítást ad a kamerarendszer által folytatott megfigyelésről, valamint a rendszer által rögzített képfelvétel készítésének, tárolásának céljáról, az adatkezelés jogalapjáról, az adatkezelő jogos érdekeiről, a felvétel tárolásának helyéról, a tárolás időtartamáról, a rendszert alkalmazó (üzemeltető) személyéről, az adatok megismerésére jogosult személyek köréről, továbbá az érintettek jogaira és érvényesítésük rendjére vonatkozó rendelkezéseiről.

Hozzáféréshez való jog:

A hozzáféréshez való jog keretében az érintett tájékoztatást kérhet, hogy az adatkezelőnél a személyes adatainak kezelése folyamatban van-e; amennyiben igen, jogosult megismerni az adatai vonatkozásában az adatkezelő által kezelt adatok kategóriáit, az adatok forrását, az adatkezelés célját, jogalapját, az adatkezelés időtartamát, az érintetti jogokat és gyakorlásuk feltételeit, az igénybe vehető jogorvoslati lehetőségeket.

Ennek alapján az érintett jogosult a képfelvétel keletkezésétől számított 3 napon belül, azaz a felvétel automatikus törléséig arra, hogy tájékoztatást kérjen arról, hogy a felvételen vele összefüggésben mi került rögzítésre, kérheti, hogy a felvétel rá vonatkozó részét előre egyeztetett időpontban megtekinthesse, vagy arról másolatot kérjen. Kérelmében szükséges megjelölnie a következőket:

* mely napon, pontosan milyen időpontban készült a felvétel
* a kérelmező a felvételen miről ismerhető fel
* milyen módon kéri a tájékoztatást (e-mailen, postai úton)

Másolat kérése esetén a hozzáféréshez való jog gyakorlása nem sértheti a felvételen szereplő más személyek személyiségi jogait. Ezért e kötelezettség teljesítése érdekében a felvételeken a hozzáféréshez való jogát gyakorló érintetten kívül esetlegesen szereplő más személyek felismerhetetlenné tétele érdekében kitakarás, maszkolás alkalmazására kerül sor.

A kérelemről való döntésig az adott felvétel nem törölhető, így a kérelmet haladéktalanul el kell bírálni. A betekintést előre egyeztetett időpontban, a kérelem beérkezésétől számított 30 napon belül kell biztosítani.

A hozzáféréshez való jog teljesítése nem lehetséges, amennyiben a felvétel törlése a hozzáférésre irányuló kérelem benyújtásakor már megtörtént, valamint akkor sem, ha az érintett azonosítása a felvétel alapján sikertelen volt. Erről a kérelmezőt tájékoztatni kell.

Az adatbiztonsági követelmények teljesülése és az érintetti jogok védelme érdekében az adatkezelő köteles meggyőződni az érintett és a hozzáférési jogát gyakorolni kívánó személy személyazonosságának egyezéséről, ezért a betekintéshez, illetve a kért másolat kiadásához is szükséges az érintett személyének azonosítása.

Helyesbítéshez, kiegészítéshez való jog:

Az érintett kérheti, hogy az adatkezelő indokolatlan késedelem nélkül helyesbítse a rá vonatkozó pontatlan személyes adatokat, valamint kérheti hiányos személyes adatainak kiegészítését. Képfelvétel esetén a helyesbítéshez, kiegészítéshez való jog nem értelmezhető.

Korlátozáshoz való jog:

Az érintett jogosult arra, hogy kérje adatai kezelésének korlátozását, amennyiben:

* vitatja adatai pontosságát, arra az időtartamra, amíg adatkezelő ellenőrzi azt;
* ha az adatkezelés jogellenes, és az érintett törlés helyett a felhasználásának korlátozását kéri;
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez;
* az érintett az adatai kezelése ellen tiltakozik, arra az időtartamra, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Az adatkezelés korlátozása esetén az adatkezelő az érintett személyes adatait, illetve személyes adatai egy részét kizárólag tárolja, azokon egyéb adatkezelési műveletet (például rendszerezés, tagolás, összekapcsolás, továbbítás) nem végez.

A korlátozáshoz való jog keretében az érintett a felvétel készítésétől számított 3 napon belül, azaz a felvétel automatikus törléséig kérheti a kamerafelvétel zárolását, ebben az esetben a felvétel nem kerül automatikusan törlésre. Az érintettnek kérelmében meg kell jelölnie, hogy mikor készült róla a felvétel és milyen okból kéri a zárolást (pl.: jogi igények érvényesítése céljából).

Az érintettnek a szükséges hatósági eljárást a korlátozás kérésével párhuzamosan meg kell indítania, mert amennyiben 30 napon belül nem érkezik hatósági megkeresés a felvétel továbbítása érdekében, a felvétel törlésre kerül.

Törléshez való jog („az elfeledtetéshez való jog”):

Az érintett jogosult arra, hogy kérje személyes adatai kezelésének megszüntetését és azt, hogy az adatkezelő indokolatlan késedelem nélkül törölje a rá vonatkozó személyes adatokat, ha:

* a személyes adatokra már nincs szükség abból a célból, amely célból azokat gyűjtötték vagy más módon kezelték;
* visszavonja az adatkezelés alapját képező hozzájárulását, és az adatkezelésnek nincs más jogalapja;
* tiltakozik az adatkezelés ellen, és nincs elsőbbséget élvező jogszerű ok az adatkezelésre; ha a személyes adatokat jogellenesen kezelték;
* a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell.

Az érintett abban az esetben nem gyakorolhatja a törléshez való jogát, amennyiben az adatkezelés szükséges:

* a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából;
* jogi igények előterjesztéséhez, érvényesítéséhez, illetve védelméhez.

Tiltakozás joga:

Az érintett tiltakozhat személyes adatainak folyamatban lévő kezelése ellen és annak a továbbiakban történő megszüntetését kérheti, ha az adatkezelés az adatkezelő vagy egy harmadik fél jogos érdekeinek érvényesítéséhez, vagy közhatalmi jogosítvány gyakorlásához szükséges, vagy az adatkezelés közérdekű. Ilyen esetben az adatkezelő megvizsgálja kérelmét és megszünteti az adatok további kezelését, kivéve, ha az adatkezelő igazolja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy az adatok jogi igények előterjesztéséhez, érvényesítéséhez vagy védelméhez kapcsolódnak.

1. *Jogérvényesítési lehetőségek, jogorvoslat*

Az érintett jogainak gyakorlásával kapcsolatos kérelmét, panaszát az adatkezelő Intézmény vezetőjének a jelen Szabályzat 3. pontjában megadott elérhetőségein nyújthatja be. A kérelem benyújtásához a *3. számú melléklet* nyújt segítséget.

Lehetősége van továbbá a Szegedi Tankerületi Központnál, mint az intézmény fenntartójánál panasszal élni az alábbi elérhetőségeken:

Postai úton: 6726 Szeged, Bal fasor 17-21.

E-mail: szeged@kk.gov.hu

Adatvédelmi tisztviselő elérhetősége: szeged.adatvedelem@kk.gov.hu

A kérelem illetve panasz elbírálására annak benyújtásától számított legrövidebb idő alatt, de legfeljebb egy hónapon belül kerül sor, és a döntésről a kérelmező írásban, vagy amennyiben kérelmét elektronikus úton nyújtotta be, elektronikus úton kap értesítést.

A kérelem teljesítése díjmentesen történik, kivéve, ha a kérelem egyértelműen megalapozatlan vagy – különösen ismétlődő jellege miatt – túlzó, valamint az érintett kezelt személyes adatairól további másolatokat kér. Ebben az esetben a kérelem tárgyában eljáró adatkezelő az adminisztratív költségeken alapuló, észszerű mértékű díjat számíthat fel, vagy megtagadhatja a kérelem alapján történő intézkedést.

További jogorvoslati lehetőségek

Az érintett jogainak megsértése esetén továbbá lehetősége van arra, hogy bírósághoz forduljon. A per elbírálása törvényszéki hatáskörbe tartozik. A per az érintett választása szerint a Szegedi Törvényszéken, vagy az érintett lakóhelye vagy tartózkodási helye szerinti törvényszék előtt is megindítható.

Az érintett továbbá panaszt nyújthat be a Nemzeti Adatvédelmi és Információszabadság Hatóságnál (NAIH), ha álláspontja szerint a rá vonatkozó személyes adatok kezelése sérti a hatályos jogszabályi rendelkezéseket.

Elérhetősége:

Név: Nemzeti Adatvédelmi és Információszabadság Hatóság

Székhely: 1055 Budapest, Falk Miksa utca 9-11.

Levelezési cím: 1363 Budapest, Pf. 9.

Telefon: +36 1/391-1400

Fax: +36 1/391-1410

E-mail: ugyfelszolgalat@naih.hu

Honlap: <http://www.naih.hu>

1. *Záró rendelkezések*

Jelen Szabályzat … napján lép hatályba.

 …………………………………………..

 intézményvezető

1. **számú melléklet**

Az Intézményben elhelyezett kamerák listája :

|  |  |  |  |
| --- | --- | --- | --- |
| **Kamera sorszáma** | **Pontos helyszín** | **Látószög iránya** | **Megfigyelés célja** |
| 1. | Földszint folyosó porta mellett | 90 fok | személy-és vagyonvédelem |
| 2. | I. emelet védőnői szoba felett, irodasor folyosó | 90 fok | személy-és vagyonvédelem |
| 3. | Udvar | 90 fok | személy-és vagyonvédelem |
| 4. | Tornaterem bejárati ajtó felett, sulibox, tornaszoba bejárat, folyosó egy része | 90 fok | személy-és vagyonvédelem |
| 5. | Pacsirta utcai beléptető kapu | 90 fok | személy-és vagyonvédelem |

1. **számú melléklet**

**Tájékoztatás a Rókusi Általános Iskola CA1601 területén biztonsági céllal üzemeltetett kamerás megfigyelőrendszerről[[1]](#footnote-1)**

|  |  |
| --- | --- |
| Tájékoztatjuk, hogy a  **Rókusi Általános Iskola CA1601** területén kamerás megfigyelésre kerül sor.***A kamerás megfigyelőrendszer adatkezelője:***Név:  **Rókusi Általános Iskola CA1601**E-mail: *iskola@rokusi.hu*Telefon: *0662/541-500*Képviselő: *Marosiné Köntés Ibolya igazgató****Kezelt adatok köre:*** az intézmény területére belépő személy képmása, illetve a felvételen rögzített cselekménye. Hang rögzítésére nem kerül sor.***Adatkezelés célja:*** az épület illetve az abban található vagyontárgyak védelme, valamint az épületben tartózkodó személyek testi épségének, vagyontárgyainak védelme, a jogsértő cselekmények megelőzése, felderítése, bizonyítása.***Adatkezelés jogalapja:*** GDPR 6. cikk (1) bekezdés e) pontja – az adatkezelés az adatkezelő közérdekű feladatainak végrehajtásához szükséges.***Felvétel tárolásának időtartama és helye:*** a felvétel a portán található rögzítőegységen kerül tárolásra, és 3 nap elteltével automatikusan törlésre kerül, kivéve, ha korlátozására (zárolására) vagy felhasználására kerül sor.***A felvételekhez hozzáférő személyek:**** a portás az élőképet folyamatosan figyelemmel kíséri
* a rögzített felvétel megtekintése kizárólag a szabályzatban meghatározott személyek által történhet.
 | ***Felvétel felhasználása:**** bűncselekmény vagy szabálysértés gyanúja esetén a feljelentés megtételéhez,
* hatóságoktól érkező megkeresések teljesítése érdekében,
* az érintetti jogok gyakorlása céljából.

***Az Ön jogai:***Önt, mint érintettet számos jog megilleti, közülük kiemelendő az a jog, hogy kérelmezze az adatkezelőtől a személyes adataihoz való hozzáférést vagy azok törlését. Ha szeretne többet megtudni a kamerás megfigyelésről, és egyebek mellett megismerné a jogait, tekintse meg a portán és a gazdasági irodán elhelyezett **adatkezelési szabályzatot,** illetve a részletes **adatkezelési tájékoztatót**, vagy töltse le azokat az intézmény internetes honlapjáról.A szabályzat, illetve a részletes adatkezelési tájékoztató elérési útvonala:**https://www.rokusi.hu/letoltheto-dokumentumok/*****Kérelem, panasz benyújtása***Kérjük, hogy jogainak gyakorlásával kapcsolatos kérelmét, esetleges panaszát az intézmény vezetőjéhez nyújtsa be az alábbi elérhetőségekenpostai úton: **6724 Szeged, Kossuth L. sgt. 37.**elektronikus úton: iskola@rokusi.huKérelmét a beérkezésétől számított legkésőbb 1 hónapon belül megválaszoljuk.Amennyiben kérelme, panasza megfelelő elintézésére nem került sor, úgy az intézmény fenntartójához, a Szegedi Tankerületi Központhoz fordulhat.Elérhetősége: 6726 Szeged Bal fasor 17-21.E-mail: szeged@kk.gov.huAdatvédelmi tisztviselő elérhetősége: szeged.adatvedelem@kk.gov.hu |

***3.számú melléklet***

**Kérelem az érintett jogainak gyakorlásához**

**Címzett:**

**Rókusi Általános Iskola CA1601**

**6724 Szeged, Kossuth L. sgt. 37.**

Tisztelt Cím!

Alulírott, Érintett neve: (születési helye, ideje: ; lakcíme: ; elérhetősége:) az Adatkezelő által üzemeltett elektronikus megfigyelő rendszer kapcsán az alábbi jogomat érvényesíteni kívánom:

**tájékoztatás kérése; hozzáférés kérése; helyesbítés, kiegészítés kérése; zárolás kérése (adatkezelés korlátozása); törlés kérése; tiltakozás[[2]](#footnote-2)**

**A felvétel készítésének pontos helye és ideje:………………………………………………….......................**

**A felvételen az alábbiak szerint vagyok felismerhető:**

**……………………………………………………………………………………………………………………**

**A kérelem elbírálásának eredményét az alábbi módon kérem eljuttatni (e-mail, posta, helyszíni betekintés):**

**……………………………………………………………………………………..……………………………..**

**Kérem személyes adataim tekintetében tájékoztatásomat az alábbiakról:**

**…………………………………………………………………………………………………………………………………………………………………………………………………………………………………………**

**Kérem a fentiekben megadott személyes adataim zárolását, az alábbi indokok alapján:**

**…………………………………………………………………………………………………………………………………………………………………………………………………………………………………………**

**Kérem a fentiekben megadott személyes adataimba történő betekintés biztosítását:**

**…………………………………………………………………………………………………………………………………………………………………………………………………………………………………………**

**Kérem a fentiekben megadott személyes adataim törlését:**

**…………………………………………………………………………………………………………………………………………………………………………………………………………………………………………**

**Tiltakozom személyes adataim kezelése ellen, ennek indokai:**

**…………………………………………………………………………………………………………………………………………………………………………………………………………………………………………**

**További észrevételeim:**

**…………………………………………………………………………………………………………………………………………………………………………………………………………………………………………**

Tudomásul veszem, hogy a most megadott személyes adataimat a kérelem teljesítése, illetve a teljesítés bizonyíthatósága érdekében Adatkezelő 5 évig kezeli.

**Kelt,                                                                                                                         aláírás**

**4. sz. melléklet**

**ADATKEZELÉSI TÁJÉKOZTATÓ**

a **Rókusi Általános Iskola CA1601** által alkalmazott kamerarendszer működtetéséből adódó személyes adatok kezeléséről

1. **A személyes adatok kezelője**

Adatkezelő megnevezése: **Rókusi Általános Iskola CA1601**

Adatkezelő képviselője: Marosiné Köntés Ibolya igazgató

Adatkezelő székhelye: 6724 Szeged, Kossuth L. sgt. 37

Adatkezelő postai címe: 6724 Szeged, Kossuth L. sgt. 37

Adatkezelő elektronikus címe: iskola@rokusi.hu

Adatvédelmi tisztviselő elérhetősége: szeged.adatvedelem@kk.gov.hu

1. **Az adatkezelés célja**

A kamerarendszer alkalmazásának célja az intézmény területére belépő személyek képmásának rögzítése által az épület és az abban található vagyontárgyak, továbbá az iskola dolgozóinak, tanulóinak és az iskola épületében tartózkodó személyek életének, testi épségének, vagyontárgyainak védelme, az esetleges jogsértések megelőzése, észlelése, valamint az esetleges jogsértések bizonyítása.

1. **Adatok forrása**

Az érintett.

1. **Érintetti kör**

Az Intézmény területére belépő természetes személyek, beleértve az Intézmény tanulóit, munkatársait és minden olyan személyt, aki az intézménybe belépve a kamera látószögébe kerül és ezáltal a kamerarendszer alkalmazásával kapcsolatosan személyes adatuk (képmásuk) kezelésére sor kerül.

1. **Az adatkezelés jogalapja**

A személyes adatok kezelésének jogalapja a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016. április 27-i 2016/679 európai parlamenti és tanácsi rendelet (a továbbiakban: GDPR) 6. cikk (1) bekezdés e) pontja – az adatkezelés az adatkezelő közérdekű feladatának végrehajtásához szükséges, figyelemmel a nemzeti köznevelésről szóló 2011. évi CXC. törvény 25.§ (5) bekezdésére, 46.§ (3) bekezdésének b) pontjára, a 69.§ (1) bekezdésének a) és (2) bekezdésének g) pontjára, valamint a nemzeti vagyonról szóló 2011. évi CXCVI. törvény 7.§ (1)-(2) bekezdésére.

1. **A kezelt személyes adatok köre**

A természetes személynek a kamera által készített képfelvétel (videofelvétel) útján rögzített képmása, cselekvése. A hozzáférési jog gyakorlása iránti kérelem benyújtása esetén a kérelmező kérelmében megjelölt személyes adatok, melyek a kérelmező azonosításához szükségesek (születési hely, idő, lakcím, egyéb elérhetőség).

1. **Az adatkezelés időtartama**

A kamerák felvételei az adat rögzítésétől számított 3 napig kerülnek tárolásra. Az adatkezelésre vonatkozó időtartam elteltét követően a képfelvétel automatikusan törlődik.

Az érintett a fent meghatározott törlési időn belül kérheti a felvételek zárolását (korlátozását), ehhez szükséges a jogos érdekének meghatározása. Az érintett ezen igénye esetén az adattárolás időtartama meghosszabbodik további 30 nappal, illetőleg a kérelemben előadott jogos érdekre figyelemmel meghatározott olyan időtartamig, amely nem tekinthető jogellenes adatkezelésnek.

A rögzített adatok adathordozóra kimentése esetén, amennyiben a felvételek nem kerülnek felhasználásra, 30 nap elteltével megsemmisítésre kerülnek.

A hozzáférési jog gyakorlása érdekében benyújtott kérelemben szereplő adatok 5 évig kerülnek megőrzésre, a benyújtás napjától számítva.

1. **A személyes adatokhoz hozzáférő személyek**

A felvételek közvetlen, valós idejű megtekintése a portás, vagy a portást helyettesítő más dolgozó által történik.

A rögzített felvételek lementésére, visszanézésére kivételes esetben, személyek vagy vagyontárgyak épségét sértő cselekmény vagy esemény bekövetkezése vagy ennek gyanúja esetén kerülhet sor. A lementett felvételek megtekintésére kizárólag az Intézmény kamerarendszer adatkezelési szabályzatában (továbbiakban: Szabályzat) meghatározott személyek jogosultak.

1. **Automatizált döntéshozatal és profilalkotás, személyes adatok továbbítása harmadik országba, vagy nemzetközi szervezethez**

Az adatkezelés során nem kerül sor sem automatizált döntéshozatalra, sem profilalkotásra. Az adatok harmadik országba vagy nemzetközi szervezethez nem kerülnek továbbításra.

1. **Adatok továbbítása Magyarországon található szervezethez, illetőleg a személyes adatok címzettjei, a címzettek kategóriái**

Személyes adat csak akkor továbbítható harmadik személynek, ha azt jogszabályi kötelezettség írja elő, vagy az érintett jogos érdekét megalapozó kérelme erre irányul és az irányadó szabályok alapján az teljesíthető.

A bíróság, ügyészség, nyomozó hatóság, előkészítő eljárást folytató szerv vagy egyéb, jogszabályi felhatalmazással rendelkező hatóság megkeresésére vagy adatkérésére a képfelvételt a bíróságnak vagy a hatóságnak haladéktalanul meg kell küldeni.

1. **Adatfeldolgozó igénybe vétele**

Az adatkezelés során adatfeldolgozóként közreműködik a kamerarendszer telepítését, karbantartását végző vállalkozó, a Mikrolabor Kft. 6723 Szeged József Attila sgt. 66. képviseli: Guvat Zoltán

Az adatfeldolgozó közreműködik a rendszer működőképességének biztosításában és ellenőrzésében, a kameraképek ellenőrzésében, szükség esetén az élesség beállításával, szükség esetén gondoskodik a felvétel lementéséről és a Szabályzatban meghatározott jogosult részére átadásáról.

1. **Tájékoztatás az érintettet az adatkezeléssel kapcsolatban megillető jogokról**

**Tájékoztatáshoz való jog:**

Az adatkezelés megkezdése előtt Önnek joga van az adatkezeléssel kapcsolatos tájékoztatáshoz. Tájékoztatási kötelezettségünket a jelen adatkezelési tájékoztató által teljesítjük.

**Hozzáféréshez való jog:**

Tájékoztatást kérhet, hogy az adatkezelőnél a személyes adatainak kezelése folyamatban van-e; amennyiben igen, jogosult megismerni az Ön vonatkozásában az adatkezelő által kezelt adatok kategóriáit, az adatok forrását, az adatkezelés célját, jogalapját, az adatkezelés időtartamát, az érintetti jogokat és gyakorlásuk feltételeit, az igénybe vehető jogorvoslati lehetőségeket. A felvételről tájékoztatást kérhet, azt megtekintheti, illetve igényelheti a kezelt személyes adatai másolatát Szabályzatban meghatározottak szerinti módon.

A hozzáféréshez való jog gyakorlása nem sértheti a felvételen szereplő más személyek személyiségi jogait. Ezért e kötelezettség teljesítése érdekében a felvételeken a hozzáféréshez való jogát gyakorló érintetten kívül esetlegesen szerepló más személyek felismerhetetlenné tétele érdekében kitakarás, maszkolás alkalmazására kerül sor. A hozzáférési jog az érintett megfelelő azonosítását követően gyakorolható.

Amennyiben a felvétel törlése már megtörtént, a hozzáféréshez való jog teljesítése nem lehetséges. Nem lehetséges továbbá akkor, ha az érintett azonosítása a felvétel alapján sikertelen volt.

**Helyesbítéshez, kiegészítéshez való jog:**

Ön kérheti, hogy az adatkezelő indokolatlan késedelem nélkül helyesbítse a rá vonatkozó pontatlan személyes adatokat, valamint kérheti hiányos személyes adatainak kiegészítését. A helyesbítéshez való jog képfelvétel esetében nem értelmezhető.

**Korlátozáshoz való jog:**

Ön jogosult arra, hogy kérje adatai kezelésének korlátozását (zárolását), amennyiben vitatja adatai pontosságát; ha az adatkezelés jogellenes, de törlés helyett a felhasználás korlátozását kéri; ha az adatkezelőnek már nincs szüksége a személyes adatokra adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez; amennyiben az adatkezelés ellen tiltakozik, azon időtartamra, amíg megállapításra nem kerül, hogy az adatkezelő jogos indokai elsőbbséget élveznek-e az Ön jogos indokaival szemben.

Az adatkezelés korlátozása esetén az adatkezelő az érintett személyes adatait, illetve személyes adatai egy részét kizárólag tárolja, azokon egyéb adatkezelési műveletet (például rendszerezés, tagolás, összekapcsolás, továbbítás) nem végez.

**Törléshez való jog („az elfeledtetéshez való jog”):**

Ön jogosult arra, hogy kérésére megszüntessük személyes adatai kezelését és töröljük, ha a személyes adatokra már nincs szükség abból a célból, amelyből azokat gyűjtötték vagy kezelték; ha visszavonja az adatkezelés alapját képező hozzájárulását; ha Ön tiltakozik az adatkezelés ellen, és nincs elsőbbséget élvező jogszerű ok az adatkezelésre; ha a személyes adatokat jogellenesen kezelték; ha a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell.

Ön abban az esetben nem gyakorolhatja a törléshez való jogát, amennyiben az adatkezelés szükséges a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából; jogi igények előterjesztéséhez, érvényesítéséhez, illetve védelméhez.

**Tiltakozás joga:**

Ön tiltakozhat személyes adatainak folyamatban lévő kezelése ellen és annak a továbbiakban történő megszüntetését kérheti, ha az adatkezelés az Adatkezelő vagy egy harmadik fél jogos érdekeinek érvényesítéséhez, vagy közhatalmi jogosítvány gyakorlásához szükséges, vagy az adatkezelés közérdekű. Ilyen esetben az Adatkezelő megvizsgálja kérelmét és megszünteti az adatok további kezelését, kivéve, ha az Adatkezelő igazolja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy az adatok jogi igények előterjesztéséhez, érvényesítéséhez vagy védelméhez kapcsolódnak.

1. **Az érintett jogainak biztosítása**

Kérjük, hogy jogainak gyakorlásával kapcsolatos kérelmét, panaszát az Intézmény intézményvezetőjéhez nyújtsa be az alábbi elérhetőségeken:

* intézményvezető neve: Marosiné Köntés Ibolya
* intézmény címe: **6724 Szeged, Kossuth L. sgt. 37.**
* e-mail cím: iskola@rokusi.hu

Lehetősége van továbbá a Szegedi Tankerületi Központnál, mint az intézmény fenntartójánál kérelemmel, panasszal élni az alábbi elérhetőségeken:

* Postai úton: 6726 Szeged, Bal fasor 17-21.
* E-mail: szeged@kk.gov.hu
* Adatvédelmi tisztviselő elérhetősége: szeged.adatvedelem@kk.gov.hu

A kérelem elbírálására annak benyújtásától számított legrövidebb idő alatt, de legfeljebb egy hónapon belül kerül sor, és a döntésről Önt írásban, vagy amennyiben kérelmét elektronikus úton nyújtotta be, elektronikus úton értesítjük.

Jogainak megsértése esetén továbbá lehetősége van arra, hogy bírósághoz forduljon. A per elbírálása törvényszéki hatáskörbe tartozik. A per az Ön választása szerint a Szegedi Törvényszéken, vagy az Ön lakóhelye vagy tartózkodási helye szerinti törvényszék előtt is megindítható.

Panaszt nyújthat be a Nemzeti Adatvédelmi és Információszabadság Hatóságnál, ha álláspontja szerint az Önre vonatkozó személyes adatok kezelése sérti a hatályos jogszabályi rendelkezéseket.

Név: Nemzeti Adatvédelmi és Információszabadság Hatóság

Székhely: 1055 Budapest, Falk Miksa utca 9-11.

Levelezési cím: 1363 Budapest, Pf. 9.

Telefon: +36 1/391-1400

Fax: +36 1/391-1410

E-mail: ugyfelszolgalat@naih.hu

Honlap: <http://www.naih.hu>

Az intézményben működő kamerarendszerre vonatkozó részletes Szabályzat elérhetősége:

Az Intézmény a kamerás megfigyelés részletes szabályairól szabályzatban rendelkezik, mely a portán / gazdasági irodában *,* valamint az intézmény honlapján (*elérési útvonal:* [*https://www.rokusi.hu/letoltheto-dokumentumok/*](https://www.rokusi.hu/letoltheto-dokumentumok/)érhető el.

2023.04.14

1. A tájékoztatást úgy kell kihelyezni, hogy az érintettek a megfigyelt területre való belépés előtt könnyen felismerhessék a megfigyelés körülményeit (megközelítőleg szemmagasságban) [↑](#footnote-ref-1)
2. Megfelelő rész aláhúzandó. [↑](#footnote-ref-2)